paragraph_text: UUP gubi položaj najveće unionističke stranke kasnih devedesetih jer radikalnije protestantske unioniste privlači Demokratska unionistička stranka predvođena prezbiterijanskim propovjednikom Ianom Paisleyem. Na svim izborima od 1999. godine Ulsterski unionisti gube glasove u korist Demokratskih unionista. Stranka je 2008. godine najavila da će bliže surađivati s britanskom Konzervativnom strankom zbog loše podrške konzervativcima izvan Engleske. Ulsterski unionisti će biti zastupljeni u budućim konzervativnim vladama, a u britanskom parlamentu će glasati zajedno s konzervativcima.